WIIK ขาขึ้นต่อเนื่อง บวกอีก 4% คาดเก็งฯเทคนิคขาขึ้น-ลุ้นกำไรปี 63 โตเด่น
WIIK ขาขึ้นต่อเนื่อง บวกอีก 4% คาดเก็งฯเทคนิคขาขึ้น-ลุ้นกำไรปี 63 โตเด่น
15 ม.ค. 2564

ผู้สื่อข่าวรายงานว่า บริษัท วิค จำกัด (มหาชน) หรือ WIIK ณ เวลา 10.49 น. อยู่ที่ระดับ 2.72 บาท บวก 0.10 บาท หรือ 3.82%  ด้วยมูลค่าซื้อขาย 52.46 ล้านบาท ราคาหุ้นเป็นขาขึ้นต่อเนื่องคาดเก็งกำไรผลงานไตรมา4/2563 และทั้งปี 63 โตเด่น

โดยบริษัทรายงานผลการดำเนินงานไตรมาส 3/63 สิ้นสุดวันที่ 30 ก.ย.63 อยู่ที่ 25.42 ล้านบาท เพิ่มขึ้น 128.04% จากปีก่อนอยู่ที่ 11.15 ล้านบาท โดยผลการดำเนินงานเพิ่มขึ้นเนื่องจากรายได้จากการขายไตรมาส 3/2563 อยู่ที่ 313.59 ล้านบาท เพิ่มขึ้นจากช่วงเดียวกันของปีก่อนอยู่ที่ 245.56 ล้านบาท
ขณะที่งวด 9 เดือน อยู่ที่ 78.44 ล้านบาท เพิ่มขึ้น 554.04% จากช่วงเดียวกันของปีก่อนอยู่ที่ 11.99 ล้านบาท อย่างไรก็ตามผลการดำเนินงานงวด 9 เดือนถือว่าสูงกว่ากำไรทั้งปี 2562 อยู่ที่ 21.57 ล้านบาท
